CELEX: 32016R0951
Language: lt
Date: 2016-06-15 00:00:00
Title: 2016 m. birželio 15 d. Komisijos įgyvendinimo reglamentas (ES) 2016/951, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Trichoderma atroviride (padermė SC1) ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

16.6.2016   
               
               
                  LT
               
               
                  Europos Sąjungos oficialusis leidinys
               
               
                  L 159/6
               
            KOMISIJOS ĮGYVENDINIMO REGLAMENTAS (ES) 2016/951
      2016 m. birželio 15 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Trichoderma atroviride (padermė SC1) ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su jo 13 straipsnio 2 dalimi,
      kadangi:
      
                  (1)
               
               
                  pagal Reglamento (EB) Nr. 1107/2009 7 straipsnio 1 dalį 2012 m. lapkričio 6 d. Prancūzija gavo bendrovės BI-PA NV paraišką dėl veikliosios medžiagos Trichoderma atroviride (padermė SC1) patvirtinimo. Pagal to reglamento 9 straipsnio 3 dalį Prancūzija kaip valstybė narė ataskaitos rengėja 2013 m. vasario 5 d. pranešė Komisijai apie paraiškos priimtinumą;
               
            
                  (2)
               
               
                  2014 m. gegužės 27 d. valstybė narė ataskaitos rengėja pateikė Komisijai vertinimo ataskaitos projektą (kopiją – Europos maisto saugos tarnybai, toliau – Tarnyba), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
               
            
                  (3)
               
               
                  Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2015 m. vasario mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
               
            
                  (4)
               
               
                  2015 m. balandžio 21 d. Tarnyba pareiškėjui, valstybėms narėms ir Komisijai pranešė savo išvadą dėl to, ar tikėtina, kad veiklioji medžiaga Trichoderma atroviride (padermė SC1) tenkina Reglamento (EB) Nr. 1107/2009 (2) 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;
               
            
                  (5)
               
               
                  2015 m. gruodžio 10 d. Komisija pateikė Augalų, gyvūnų, maisto ir pašarų nuolatiniam komitetui Trichoderma atroviride (padermė SC1) peržiūros ataskaitą ir reglamento projektą, kuriuo nustatoma, kad Trichoderma atroviride (padermė SC1) yra patvirtinama;
               
            
                  (6)
               
               
                  pareiškėjui buvo suteikta galimybė pateikti pastabas dėl peržiūros ataskaitos;
               
            
                  (7)
               
               
                  nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tie patvirtinimo kriterijai laikomi įvykdytais. Todėl tikslinga patvirtinti Trichoderma atroviride (padermė SC1);
               
            
                  (8)
               
               
                  be to, Komisijos nuomone, Trichoderma atroviride (padermė SC1) yra nedidelės rizikos veiklioji medžiaga pagal Reglamento (EB) Nr. 1107/2009 22 straipsnį. Trichoderma atroviride (padermė SC1) nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Trichoderma atroviride (padermė SC1) yra laukinio tipo padermė, išskirta iš pūvančios lazdyno medienos Italijoje. Žmonėms arba gyvūnams jis nėra patogeniškas arba virulentiškas. Tikimasi, kad Reglamentu (EB) Nr. 1107/2009 patvirtintų naudojimo paskirčių žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu;
               
            
                  (9)
               
               
                  todėl tikslinga 15 metų laikotarpiui patvirtinti Trichoderma atroviride (padermė SC1) kaip nedidelės rizikos veikliąją medžiagą. Pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
               
            
                  (10)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Nedidelės rizikos veikliosios medžiagos patvirtinimas
      I priede nurodyta veiklioji medžiaga Trichoderma atroviride (padermė SC1) patvirtinama pagal šiame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimas
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. birželio 15 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  EFSA Journal 2015;13(4):4092. Adresas internete: www.efsa.europa.eu.
      
         (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Įprastas pavadinimas, identifikacijos numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo termino pabaiga
                  
                  
                     Konkrečios nuostatos
                  
               
                     
                        Trichoderma atroviride (padermė SC1)
                     Inventorinis numeris CBS 122089 Centraalbureau voor Schimmelcultures (CBS), Utrechtas, Nyderlandai, rinkinyje
                     CIPAC Nr.: 988
                  
                  
                     Netaikoma
                  
                  
                     mažiausia koncentracija: 1 × 1010 KSV/g
                  
                  
                     2016 m. liepos 6 d.
                  
                  
                     2031 m. liepos 6 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Trichoderma atroviride (padermė SC1) peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turėtų skirti su medžiaga dirbančių asmenų ir darbuotojų apsaugai, nes mikroorganizmai yra potencialus jautriklis. Naudojimo sąlygose prireikus nurodomos rizikos mažinimo priemonės.
                     Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.
                  
               
            (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedo D dalis papildoma šiuo įrašu:
         
            
                         
                     
                     
                        Įprastas pavadinimas, identifikacijos numeriai
                     
                     
                        IUPAC pavadinimas
                     
                     
                        Grynumas (*)
                        
                     
                     
                        Patvirtinimo data
                     
                     
                        Patvirtinimo galiojimo termino pabaiga
                     
                     
                        Konkrečios nuostatos
                     
                  
                        „7
                     
                     
                        
                           Trichoderma atroviride (padermė SC1)
                        Inventorinis numeris CBS 122089 Centraalbureau voor Schimmelcultures (CBS), Utrechtas, Nyderlandai, rinkinyje
                        CIPAC Nr.: 988
                     
                     
                        Netaikoma
                     
                     
                        mažiausia koncentracija: 1 × 1010 KSV/g
                     
                     
                        2016 m. liepos 6 d.
                     
                     
                        2031 m. liepos 6 d.
                     
                     
                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Trichoderma atroviride (padermė SC1) peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą, valstybės narės ypatingą dėmesį turėtų skirti su medžiaga dirbančių asmenų ir darbuotojų apsaugai, nes mikroorganizmai yra potencialus jautriklis. Naudojimo sąlygose prireikus nurodomos rizikos mažinimo priemonės.
                        Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.“
                     
                  
         
            (*)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.